To helikoptere, redningsbåde og ambulancer blev sendt ud efter en surfer ved Hanstholm. Surferen havde dog reddet sig selv i land.

Torsdag formiddag fik redningsstationen på Hanstholm Havn meldingen om, at en surfer var i havsnød udenfor havnen. Der blev slået alarm, og det helt store beredskab blev sat i værk. En lægehelikopter, en redningshelikopter, ambulancer og redningsbåde blev sendt ud. Men da surferen allerede selv havde bjærget sig i land, kunne aktionen afblæses igen.